8. การจัดการ

8.1 โครงสร้างการจัดการ

  8.1.1 คณะกรรมการบริษัท (ซึ่งมีคุณสมบัติตามมาตรา 68 แห่งพระราชบัญญัติบริษัทมหาชนจำกัด
  พ.ศ. 2535
  และตามประกาศสำนักงานคณะกรรมการกำกับหลักทรัพย์และตลาดหลักทรัพย์ที่เกี่ยวข้อง)
  จำนวนทั้งสิ้น 13 ท่าน ในจำนวนนี้มีกรรมการอิสระรวมอยู่ 6 ท่าน ประกอบด้วย

  -----------------------------------------------------------------------
       ชื่อ – นามสกุล             ตำแหน่ง
  ---- ----------------------- ------------------------------------------
  1    นายชัชวาล พรรณลาภ        ประธานกรรมการ / กรรมการอิสระ

  2    นายอนุพงษ์ อัศวโภคิน        รองประธานกรรมการและประธานเจ้าหน้าที่บริหาร

  3    นายพิเชษฐ วิภวศุภกร        กรรมการและกรรมการผู้อำนวยการ

  4    นายชัยรัตน์ ธรรมพีร         กรรมการ

  5    นายศิริพงษ์ สมบัติศิริ         กรรมการ

  6    นายวสันต์ นฤนาทไพศาล      กรรมการ

  7    นางสาวกิตติยา พงศ์ปูชนีย์กุล   กรรมการ

  8    นายวิษณุ สุชาติล้ำพงศ์        กรรมการ

  9    นายพรวุฒิ สารสิน           กรรมการอิสระ

  10   นายชอ สิงหเสนี            กรรมการอิสระ

  11   นายพันธ์พร ทัพพะรังสี        กรรมการและประธานกรรมการตรวจสอบ /
                               กรรมการอิสระ

  12   นายโกศล สุริยาพร          กรรมการและกรรมการตรวจสอบ / กรรมการอิสระ

  13   นายนนท์จิตร ตุลยานนท์       กรรมการและกรรมการตรวจสอบ / กรรมการอิสระ

  14   นายวิลาศ ปิลกศิริ           เลขานุการคณะกรรมการบริษัท
  -----------------------------------------------------------------------

คณะกรรมการที่มาจากผู้บริหารของบริษัท มีจำนวน 6 ท่าน ดังนี้

  ----------------------------------------------------------------------------
      ชื่อ – นามสกุล            ตำแหน่ง
  --- ---------------------- -------------------------------------------------
  1   นายอนุพงษ์ อัศวโภคิน       รองประธานกรรมการและประธานเจ้าหน้าที่บริหาร

  2   นายพิเชษฐ วิภวศุภกร       กรรมการและกรรมการผู้อำนวยการ

  3   นายศิริพงษ์ สมบัติศิริ        กรรมการและกรรมการบริหาร

  4   นายวสันต์ นฤนาทไพศาล     กรรมการและรองกรรมการผู้อำนวยการสายงานปฏิบัติการ

  5   นางสาวกิตติยา พงศ์ปูชนีย์กุล  กรรมการและรองกรรมการผู้อำนวยการสายงานการเงินและบัญชี

  6   นายวิษณุ สุชาติล้ำพงศ์       กรรมการและรองกรรมการผู้อำนวยการสายงานธุรกิจ 1
  ----------------------------------------------------------------------------

คณะกรรมการที่มาจากผู้บริหารของบริษัทที่เกี่ยวข้องกัน มีจำนวน 1 ท่าน ดังนี้

  ------------------------------------------------------------------------
      ชื่อ – นามสกุล            ตำแหน่ง
  --- ---------------------- ---------------------------------------------
  1   นายชัยรัตน์ ธรรมพีร        กรรมการ

  ------------------------------------------------------------------------

กรรมการผู้มีอำนาจลงนามแทนบริษัท

  นายอนุพงษ์ อัศวโภคิน นายพิเชษฐ วิภวศุภกร นายศิริพงษ์ สมบัติศิริ

  นายวสันต์ นฤนาทไพศาล นายวิษณุ สุชาติล้ำพงศ์ นางสาวกิตติยา พงศ์ปูชนีย์กุล

  สองในหกท่านนี้ลงลายมือชื่อร่วมกันพร้อมประทับตราสำคัญของบริษัท

  ขอบเขตอำนาจหน้าที่ของคณะกรรมการบริษัท

1.  ต้องปฏิบัติหน้าที่ให้เป็นไปตามวัตถุประสงค์ ข้อบังคับบริษัท ตลอดจนมติที่ประชุมผู้ถือหุ้น

2.  ห้ามประกอบกิจการอันมีสภาพอย่างเดียวกัน และเป็นการแข่งขันกับกิจการของบริษัท
    หรือเข้าเป็นหุ้นส่วนในห้างหุ้นส่วนสามัญ หรือเป็นหุ้นส่วนไม่จำกัดความรับผิดในห้างหุ้นส่วนจำกัด
    หรือเป็นกรรมการของบริษัทเอกชนหรือบริษัทมหาชนอื่น
    ซึ่งประกอบกิจการอันมีสภาพอย่างเดียวกันและเป็นการแข่งขันกับกิจการของบริษัท
    เว้นแต่จะแจ้งให้ที่ประชุมผู้ถือหุ้นทราบก่อนที่จะมีมติแต่งตั้ง

3.  ต้องแจ้งให้บริษัททราบโดยไม่ชักช้า หากมีส่วนได้เสียไม่ว่าโดยตรงหรือโดยอ้อมในสัญญาใดๆ
    ที่ทำกับบริษัท หรือถือหุ้นหรือหุ้นกู้เพิ่มขึ้นหรือลดลงในบริษัทหรือบริษัทในเครือ

4.  ต้องประชุมอย่างน้อย 3 เดือนต่อครั้ง

5.  ต้องจัดให้มีการประชุมผู้ถือหุ้นเป็นการประชุมสามัญประจำปีภายใน 4
    เดือนนับแต่วันสิ้นสุดของรอบปีบัญชีของบริษัท

6.  ต้องจัดให้มีการทำงบดุลและบัญชีกำไรขาดทุน ณ
    วันสิ้นสุดของรอบปีบัญชีของบริษัทเสนอต่อที่ประชุมผู้ถือหุ้นในการประชุมสามัญประจำปี

7.  พิจารณาอนุมัติการทำธุรกรรมกับผู้ถือหุ้นรายใหญ่ กรรมการ ผู้บริหาร
    บุคคลที่อาจมีความขัดแย้งทางผลประโยชน์ หรือผู้ที่เกี่ยวข้องกับบุคคลดังกล่าว

  นอกจากนั้น
  คณะกรรมการบริษัทจะเป็นผู้พิจารณากำหนดนโยบายและอนุมัติเกี่ยวกับการดำเนินงานตามปกติธุรกิจของบริษัท
  ในเรื่องสำคัญๆ ที่มีผลกระทบต่อการดำเนินธุรกิจ
  โดยไม่มีการมอบอำนาจให้ประธานเจ้าหน้าที่บริหาร และกรรมการผู้อำนวยการ เช่น
  เรื่องการอนุมัติการซื้อที่ดินเพื่อพัฒนาโครงการ การอนุมัติการขอสินเชื่อ เป็นต้น
  ทั้งนี้คณะกรรมการบริษัทได้มีการมอบหมายให้ประธานเจ้าหน้าที่บริหาร และกรรมการผู้อำนวยการ
  เป็นผู้บริหารงานให้เป็นไปตามนโยบายของบริษัท

  กรรมการที่เป็นฝ่ายบริหารของบริษัท และ/หรือ กรรมการผู้อำนวยการ และ/หรือ
  ประธานเจ้าหน้าที่บริหาร สามารถเข้ารับตำแหน่งกรรมการในบริษัทอื่นได้ไม่เกิน 5 กลุ่มบริษัท
  ทั้งนี้การดำเนินธุรกิจของบริษัทดังกล่าวต้องไม่มีความขัดแย้งทางผลประโยชน์กับธุรกิจของบริษัท
  (คำจำกัดความของ “ กลุ่มบริษัท ” คือ
  กลุ่มของบริษัทที่ถือหุ้นโดยกลุ่มผู้ถือหุ้นเดียวกันทั้งทางตรงและทางอ้อมเกินกว่าร้อยละ 50 )
  สำหรับกรรมการที่มิใช่ฝ่ายบริหาร
  ให้เป็นดุลยพินิจของแต่ละท่านในการเข้าเป็นกรรมการในบริษัทอื่น

  8.1.2 คณะกรรมการบริษัท ได้มีการจัดตั้งคณะอนุกรรมการเพื่อช่วยงานของคณะกรรมการ รวม
  3 ชุด ได้แก่ คณะกรรมการตรวจสอบ คณะกรรมการสรรหาและกำหนดค่าตอบแทน
  และคณะกรรมการติดตามผลการปฏิบัติตามนโยบายกำกับดูแลกิจการ
  โดยมีขอบเขตอำนาจหน้าที่ของกรรมการแต่ละชุดดังนี้

(1) คณะกรรมการตรวจสอบ ประกอบด้วย

  ------------------------------------------------------------------------
      ชื่อ – นามสกุล            ตำแหน่ง
  --- ---------------------- ---------------------------------------------
  1   นายพันธ์พร ทัพพะรังสี       ประธานกรรมการตรวจสอบ

  2   นายโกศล สุริยาพร         กรรมการตรวจสอบ

  3   นายนนท์จิตร ตุลยานนท์      กรรมการตรวจสอบ
  ------------------------------------------------------------------------

  คณะกรรมการตรวจสอบของบริษัท
  ทำหน้าที่พิจารณาให้ความเห็นสำหรับการประชุมวาระพิเศษต่างๆ
  ก่อนจะนำเสนอต่อคณะกรรมการบริษัท โดยมีขอบเขตอำนาจหน้าที่ ดังนี้

1.  สอบทานให้บริษัทมีรายงานทางการเงินอย่างถูกต้องและเปิดเผยอย่างเพียงพอ

2.  สอบทานให้บริษัทมีระบบการควบคุมภายในและการตรวจสอบภายในที่มีความเหมาะสมและมีประสิทธิผล

3.  สอบทานการปฎิบัติของบริษัทให้เป็นไปตามกฎหมายว่าด้วยหลักทรัพย์และตลาดหลักทรัพย์
    หรือกฎหมายที่เกี่ยวข้องกับธุรกิจของบริษัท

4.  พิจารณาคัดเลือกและเสนอแต่งตั้งผู้สอบบัญชีของบริษัท
    รวมถึงพิจารณาเสนอค่าตอบแทนของผู้สอบบัญชี

5.  พิจารณาการเปิดเผยข้อมูลของบริษัทในกรณีที่เกิดรายการเกี่ยวโยงหรือรายการที่อาจมีความขัดแย้งทางผลประโยชน์ให้มีความถูกต้องครบถ้วน

6.  ปฏิบัติการอื่นใดตามที่คณะกรรมการบริษัทมอบหมายและคณะกรรมการตรวจสอบเห็นชอบด้วย

7.  จัดทำรายงานกิจกรรมของคณะกรรมการตรวจสอบโดยเปิดเผยไว้ในรายงานประจำปีของบริษัท
    ซึ่งรายงานดังกล่าวลงนามโดยประธานกรรมการตรวจสอบ

(2) คณะกรรมการสรรหาและกำหนดค่าตอบแทน ประกอบด้วย

  ------------------------------------------------------------------------
      ชื่อ – นามสกุล            ตำแหน่ง
  --- ---------------------- ---------------------------------------------
  1   นายชอ สิงหเสนี           ประธานกรรมการ

  2   นายอนุพงษ์ อัศวโภคิน       กรรมการ

  3   นายนนท์จิตร ตุลยานนท์      กรรมการ

  4   นายโกศล สุริยาพร         กรรมการ

  5   นายพิเชษฐ วิภวศุภกร       กรรมการ
  ------------------------------------------------------------------------

  คณะกรรมการสรรหาและกำหนดค่าตอบแทน
  ทำหน้าที่สรรหาผู้ทรงคุณวุฒิมาเข้าร่วมเป็นคณะกรรมการของบริษัท
  ในกรณีที่ตำแหน่งกรรมการว่างลง และกำหนดค่าตอบแทนของกรรมการและผู้บริหาร
  โดยมีรายละเอียดขอบเขตอำนาจหน้าที่ ดังนี้

1.  กำหนดนโยบายและหลักเกณฑ์การจ่ายค่าตอบแทนกรรมการ
    ประธานเจ้าหน้าที่บริหารและกรรมการผู้อำนวยการ

2.  กำหนดนโยบาย หลักเกณฑ์ วิธีการในการคัดเลือกสรรหากรรมการ
    งรวมทั้งกรรมการตรวจสอบ โดยบุคคลที่จะดำรงตำแหน่งกรรมการตรวจสอบ
    ต้องมีคุณสมบัติดังต่อไปนี้

    1.  ถือหุ้นไม่เกินร้อยละ 5 ของทุนชำระแล้วของบริษัท บริษัทในเครือ บริษัทร่วม
        หรือบริษัทที่เกี่ยวข้อง ทั้งนี้ให้นับรวมหุ้นที่ถือโดยผู้ที่เกี่ยวข้องด้วย

    2.  เป็นกรรมการที่ไม่มีส่วนร่วมในการบริหารงานในบริษัท บริษัทในเครือ บริษัทร่วม
        บริษัทที่เกี่ยวข้อง หรือผู้ถือหุ้นรายใหญ่ของบริษัท รวมทั้งไม่เป็นลูกจ้าง พนักงาน
        หรือที่ปรึกษาที่ได้รับเงินเดือนประจำจากบริษัท บริษัทในเครือ บริษัทร่วม
        บริษัทที่เกี่ยวข้อง หรือผู้ถือหุ้นรายใหญ่ของบริษัท

    3.  เป็นกรรมการที่ไม่มีผลประโยชน์หรือส่วนได้เสียไม่ว่าทางตรงหรือทางอ้อมทั้งในด้านการเงินและบริหารงานของบริษัท
        บริษัทในเครือ บริษัทร่วม หรือผู้ถือหุ้นรายใหญ่ของบริษัท
        และรวมถึงไม่มีผลประโยชน์หรือส่วนได้เสียในลักษณะดังกล่าวในเวลา 1
        ปีก่อนได้รับการแต่งตั้งเป็นกรรมการอิสระ
        ยกเว้นคณะกรรมการของบริษัทได้พิจารณาอย่างรอบคอบแล้วเห็นว่าการเคยมีผลประโยชน์หรือส่วนได้เสียนั้นจะไม่มีผลกระทบต่อการปฏิบัติหน้าที่และการให้ความเห็นที่เป็นอิสระของกรรมการอิสระ

    4.  เป็นกรรมการที่ไม่ใช่เป็นผู้ที่เกี่ยวข้องหรือญาติสนิทของผู้บริหารหรือผู้ถือหุ้นรายใหญ่ของบริษัท

    5.  เป็นกรรมการที่ไม่ได้รับการแต่งตั้งขึ้นเป็นตัวแทนเพื่อรักษาผลประโยชน์ของกรรมการของบริษัท
        ผู้ถือหุ้นรายใหญ่ หรือผู้ถือหุ้นซึ่งเป็นผู้ที่เกี่ยวข้องกับผู้ถือหุ้นรายใหญ่ของบริษัท

    6.  สามารถปฏิบัติหน้าที่และแสดงความเห็นหรือรายงานผลการปฏิบัติงานตามหน้าที่ที่ได้รับมอบหมายจากคณะกรรมการของบริษัทได้โดยอิสระ
        โดยไม่อยู่ภายใต้การควบคุมของผู้บริหารหรือผู้ถือหุ้นรายใหญ่ของบริษัท
        รวมทั้งผู้ที่เกี่ยวข้องหรือญาติสนิทของบุคคลดังกล่าว

3.  พิจารณาคุณสมบัติการเป็นกรรมการอิสระ

4.  พิจารณากำหนดค่าตอบแทนกรรมการ ประธานเจ้าหน้าที่บริหาร และกรรมการผู้อำนวยการ

5.  พิจารณา คัดเลือก สรรหา กรรมการบริษัท ในกรณีที่มีตำแหน่งกรรมการว่างลง

6.  นำเสนอที่ประชุมคณะกรรมการบริษัทเพื่อรับทราบ และนำเสนอที่ประชุมผู้ถือหุ้น
    เพื่อพิจารณาอนุมัติใน

  ขั้นตอนสุดท้าย

(3) คณะกรรมการติดตามผลการปฏิบัติตามนโยบายกำกับดูแลกิจการ ประกอบด้วย

  ------------------------------------------------------------------------
      ชื่อ – นามสกุล            ตำแหน่ง
  --- ---------------------- ---------------------------------------------
  1   นายโกศล สุริยาพร         ประธานกรรมการ

  2   นายพิเชษฐ วิภวศุภกร       กรรมการ

  3   น.ส.กิตติยา พงศ์ปูชนีย์กุล    กรรมการ

  4   นายโอภาส เรืองรจิตปกรณ์   กรรมการ

  5   นายภูมิพัฒน์ สินาเจริญ       กรรมการ

  6   นายวิลาศ ปิลกศิริ          กรรมการและเลขานุการ
  ------------------------------------------------------------------------

  ตามที่คณะกรรมการบริษัท ได้มีมติกำหนดนโยบายกำกับดูแลกิจการ
  เพื่อเป็นแนวทางในการดำเนินงานของบริษัทนั้น เพื่อให้นโยบายดังกล่าวมีผู้ติดตามผลการปฏิบัติ
  รวมทั้งมีการกำหนดแผนปฏิบัติหรือปรับปรุงนโยบายให้เหมาะสมอย่างสม่ำเสมอ
  คณะกรรมการบริษัทจึงแต่งตั้งคณะกรรมการติดตามผลการปฏิบัติตามนโยบายกำกับดูแลกิจการ
  เพื่อทำหน้าที่ดังกล่าว

  8.1.3 การประชุมคณะกรรมการบริษัท

  คณะกรรมการมีกำหนดประชุมโดยปกติเป็นประจำทุกเดือน
  และมีการประชุมพิเศษเพิ่มตามความจำเป็น โดยมีการกำหนดวาระชัดเจน ล่วงหน้า
  และมีวาระพิจารณาติดตามผลการดำเนินงานเป็นประจำ
  มีการส่งหนังสือเชิญประชุมล่วงหน้าโดยกำหนดวาระการประชุมชัดเจน
  และรายงานผลการประชุมครั้งก่อน
  พร้อมทั้งเอกสารที่เกี่ยวข้องให้กับคณะกรรมการล่วงหน้าไม่น้อยกว่า 7 วัน
  เพื่อให้กรรมการมีเวลาได้ศึกษาข้อมูลก่อนการประชุม
  ในการประชุมแต่ละครั้งมีการบันทึกการประชุมเป็นลายลักษณ์อักษร
  และได้ให้คณะกรรมการรับรองรายงานการประชุมดังกล่าวทุกครั้งในการประชุมครั้งถัดไป

  นอกจากนี้ หากกรรมการอิสระเห็นควรว่า
  ควรมีการประชุมคณะกรรมการอิสระเป็นการพิเศษเพื่อพิจารณาเรื่องสำคัญ
  กรรมการอิสระสามารถเรียกประชุมได้ โดยฝ่ายบริหารจะดำเนินการจัดประชุมดังกล่าวโดยเร็ว

  บริษัทฯ
  ส่งเสริมให้กรรมการติดตามการดำเนินงานของบริษัทฯได้โดยอิสระตลอดเวลาและได้รับรู้ถึงการปฏิบัติตามกฏหมายและข้อกำหนดในสัญญาที่เกี่ยวข้องของบริษัทฯ
  ตลอดจนได้รับรายงานจากฝ่ายจัดการเกี่ยวกับเรื่องราวที่สำคัญของบริษัท
  นอกจากนี้ยังได้จัดให้มีเลขานุการของบริษัท เพื่อดูแลกิจกรรมต่างๆของคณะกรรมการ
  รวมทั้งดูแลให้คณะกรรมการและบริษัทฯ
  ปฏิบัติให้เป็นไปตามกฎหมายและระเบียบข้อบังคับที่เกี่ยวข้อง

  ในปี 2552 และ 2553 บริษัทฯ มีการประชุมคณะกรรมการทั้งสิ้น 13 ครั้ง และ 14 ครั้ง
  ตามลำดับ คณะกรรมการเข้าร่วมดังนี้

  ปี 2553 ปี 2552

  ตำแหน่ง จำนวนครั้งที่เข้าประชุม % จำนวนครั้งที่เข้าประชุม %

  1.คุณชัชวาล พรรณลาภ ประธานกรรมการ/กรรมการอิสระ 14/14 100 11/13 85

  2.คุณอนุพงษ์ อัศวโภคิน รองประธานกรรมการ/ 14/14 100 13/13 100

  ประธานเจ้าหน้าที่บริหาร

  3. คุณพิเชษฐ วิภวศุภกร กรรมการและกรรมการผู้อำนวยการ 14/14 100 13/13 100

  4. คุณชัยรัตน์ ธรรมพีร กรรมการ 12/14 86 12/13 92

  5.คุณศิริพงษ์ สมบัติศิริ กรรมการ 14/14 100 11/13 85

  6. คุณวสันต์ นฤนาทไพศาล ⁽¹⁾ กรรมการ 14/14 100 2/2 100

  7. คุณกิตติยา พงศ์ปูชนีย์กุล ⁽²⁾ กรรมการ 9/10 90 - -

  8. คุณวิษณุ สุชาติล้ำพงศ์ ⁽³⁾ กรรมการ 3/3 100 - -

  9. คุณชอ สิงหเสนี กรรมการ/กรรมการอิสระ 14/14 100 11/13 85

  10.คุณพรวุฒิ สารสิน ⁽⁴⁾ กรรมการ/กรรมการอิสระ 14/14 100 - -

  11.คุณพันธ์พร ทัพพะรังสี ⁽⁵⁾ กรรมการและประธานกรรมการ 8/10 80 - -

  ตรวจสอบ / กรรมการอิสระ

  12.คุณนนท์จิตร ตุลยานนท์ กรรมการและกรรมการตรวจสอบ 12/14 86 13/13 100

  / กรรมการอิสระ

  13.คุณโกศล สุริยาพร กรรมการและกรรมการตรวจสอบ 14/14 100 13/13 100

  / กรรมการอิสระ

  14.คุณวิลาศ ปิลกศิริ ⁽³⁾ กรรมการและเลขานุการคณะกรรมการ 14/14 100 13/13 100

  15.คุณพยนต์ ศักดิ์เดชยนต์ ⁽²⁾ รองประธานกรรมการ 3/3 100 13/13 100

  16.คุณนนทิกร กาญจนะจิตรา ⁽⁵⁾ กรรมการและประธานกรรมการตรวจสอบ 2/2 100 9/12
  75

  17.คุณพงส์ สารสิน ⁽⁴⁾ กรรมการ - - 8/13 62

  18.คุณจรูญศักดิ์ บัณฑูรจินดา ⁽¹⁾ กรรมการและรองกรรมการผู้อำนวยการ - - 11/11 100

  / กรรมการอิสระ

  ในปี 2552 และ 2553 กรรมการตรวจสอบบางท่านไม่สามารถเข้าร่วมประชุมบางครั้ง
  เนื่องจากติดภารกิจ

  (1) นายจรูญศักดิ์ บัณฑูรจินดา ได้ลาออกจากการดำรงตำแหน่งกรรมการ เมื่อวันที่ 1 ตุลาคม
  2552 โดยมีคุณวสันต์ นฤนาทไพศาลเข้ารับตำแหน่งแทนในวันที่ 1 ตุลาคม 2552

  (2) นายพยนต์ ศักดิ์เดชยนต์ ครบวาระการเป็นกรรมการในวันที่ 27 เมษายน 2553
  และไม่ประสงค์ที่จะต่อวาระ ที่ประชุมใหญ่สามัญผู้ถือหุ้นจึงมีมติแต่งตั้งนางสาวกิตติยา พงศ์ปูชนีย์กุล
  เข้าดำรงตำแหน่งเป็นกรรมการแทน

  (3) นายวิลาศ ปิลกศิริ ลาออกจากการเป็นกรรมการบริษัทในวันที่ 22 กันยายน 2553
  โดยมีนายวิษณุ สุชาติล้ำพงศ์ เข้ารับตำแหน่งแทนตามมติการประชุมคณะกรรมการบริษัทครั้งที่
  11/2553 ลงวันที่ 22 กันยายน 2553 แต่อย่างไรก็ตาม
  นายวิลาศยังคงดำรงจำแหน่งเลขานุการคณะกรรมการต่อไป

  (4) นายพงส์ สารสิน ลาออกจากการเป็นกรรมการบริษัทในวันที่ 12 พฤศจิกายน 2552
  โดยมีนายพรวุฒิ สารสิน เข้ารับตำแหน่งแทนตามมติการประชุมคณะกรรมการบริษัทครั้งที่
  13/2552 ลงวันที่ 12 พฤศจิกายน 2552

  (5) นายนนทิกร กาญจนะจิตรา
  ลาออกจากการเป็นกรรมการและประธานกรรมการตรวจสอบในวันที่ 1 มีนาคม 2553
  ที่ประชุมใหญ่สามัญผู้ถือหุ้นได้มีมติแต่งตั้งนายพันธ์พร ทัพพะรังสี เข้ารับตำแหน่งแทน ในวันที่ 27
  เมษายน 2553

  8.1.4 ผู้บริหาร ซึ่งมีคุณสมบัติตามพระราชบัญญัติบริษัทมหาชนจำกัด พ.ศ. 2535
  และตามประกาศสำนักคณะกรรมการกำกับหลักทรัพย์และตลาดหลักทรัพย์ที่เกี่ยวข้อง ประกอบด้วย

  ------------------------------- --------------------------------------------
  ชื่อ – นามสกุล                     ตำแหน่ง

  1. นายอนุพงษ์ อัศวโภคิน             ประธานเจ้าหน้าที่บริหาร

  2. นายพิเชษฐ วิภวศุภกร             กรรมการผู้อำนวยการ

  3. นายศิริพงษ์ สมบัติศิริ              กรรมการบริหาร

  4. นายวสันต์ นฤนาทไพศาล           รองกรรมการผู้อำนวยการสายงานปฏิบัติการ

  5. นายวิษณุ สุชาติล้ำพงศ์             รองกรรมการผู้อำนวยการสายงานธุรกิจ 1

  6. นายภมร ประเสริฐสรรค์           ผู้ช่วยกรรมการผู้อำนวยการสายงานธุรกิจ 2

  7. นายบุญเลิศ รตินธร               ผู้ช่วยกรรมการผู้อำนวยการสายงานธุรกิจ 3

  8. นางศุภลักษณ์ จันทร์พิทักษ์           รองกรรมการผู้อำนวยการสายงานธุรกิจ 4

  9. นางสาวกิตติยา พงศ์ปูชนีย์กุล        รองกรรมการผู้อำนวยการสายงานบัญชีและการเงิน

  10.นายโอภาส เรืองรจิตปกรณ์         รองกรรมการผู้อำนวยการสายงานบริหารความเสี่ยง

  11.นายปิยวัฒน์ สื่อไพศาล             ผู้ช่วยกรรมการผู้อำนวยการฝ่ายธุรกิจสัมพันธ์

  12.นายภูมิพัฒน์ สินาเจริญ             ผู้ช่วยกรรมการผู้อำนวยการสายงานบัญชีและการเงิน

  13.นายมาโรจน์ วนานันท์             ผู้ช่วยกรรมการผู้อำนวยการสายงานการขาย

  14.นายสมชาย วัฒนเสาวภาคย์         ผู้ช่วยกรรมการผู้อำนวยการสายงานเทคโนโลยีสารสนเทศ

  15.นายวิทการ จันทวิมล              ผู้ช่วยกรรมการผู้อำนวยการสายงานกลยุทธ์การตลาด

  16.ดร.สุชาติ โอทัยวิเทศ             ผู้ช่วยกรรมการผู้อำนวยการสายงานทรัพยากรบุคคล
  ------------------------------- --------------------------------------------

  กรรมการผู้อำนวยการเป็นผู้รับมอบอำนาจจากคณะกรรมการบริษัท โดยมีอำนาจหน้าที่ดังต่อไปนี้

1.  บริหารงานในเรื่องเกี่ยวกับการดำเนินงานตามปกติธุรกิจของบริษัท

2.  พิจารณากลั่นกรองการลงทุนต่างๆ เพื่อนำมาเสนอต่อคณะกรรมการบริษัทเพื่อพิจารณาอนุมัติ

3.  พิจารณาจัดทำงบประมาณประจำปี เพื่อนำเสนอต่อคณะกรรมการบริษัทเพื่อพิจารณาอนุมัติ

4.  การดำเนินงานอื่นๆ ที่ได้รับมอบหมายจากคณะกรรมการเป็นกรณีๆ

ทั้งนี้การอนุมัติรายการต่างๆ
จะต้องไม่มีลักษณะเป็นการอนุมัติรายการที่ทำให้ผู้รับมอบอำนาจสามารถอนุมัติรายการที่ตนหรือบุคคลที่อาจมีความขัดแย้ง
มีส่วนได้เสีย หรืออาจมีความขัดแย้งทางผลประโยชน์อื่นใด กับบริษัท หรือบริษัทย่อย
ยกเว้นเป็นการอนุมัติรายการที่เป็นไปตามปกติธุรกิจที่มีการกำหนดขอบเขตที่ชัดเจน

8.2 การสรรหากรรมการและผู้บริหาร

เพื่อให้สะดวกในการสรรหา คณะกรรมการโดยคณะอนุกรรมการสรรหาฯ
ได้กำหนดประเภทของกรรมการและให้นิยามของกรรมการออกเป็น 4 ประเภท ดังนี้

  1. กรรมการอิสระ หมายถึง บุคคลที่

  - เป็นอิสระจากผู้ถือหุ้นรายใหญ่หรือผู้ที่เกี่ยวข้อง

  - เป็นอิสระจากผู้บริหารหรือผู้ที่เกี่ยวข้อง

  - ถือหุ้นในบริษัท ไม่เกินร้อยละ 5

  - ไม่ได้เป็นผู้บริหารของบริษัท หรือบริษัทย่อย

  - สามารถทำหน้าที่คุ้มครองผลประโยชน์ของผู้ถือหุ้นทุกรายได้อย่างเท่าเทียมกัน

2.  กรรมการที่มาจากบริษัทในเครือ โดยบริษัทในเครือหมายถึง
    นิติบุคคลที่บริษัทเข้าไปถือหุ้นทั้งโดยทางตรงหรือทางอ้อม ตั้งแต่ร้อยละ 50

3.  กรรมการที่มาจากบริษัทที่เกี่ยวข้อง โดยบริษัทที่เกี่ยวข้องหมายถึง
    นิติบุคคลที่บริษัทเข้าไปถือหุ้นทั้งโดยทางตรงหรือทางอ้อมน้อยกว่าร้อยละ 50
    รวมทั้งนิติบุคคลที่มีนิยามเข้าข่ายนิติบุคคลตามมาตรา 258 (3) ถึง (7) แห่ง
    พรบ.หลักทรัพย์และตลาดหลักทรัพย์ พ.ศ. 2535

4.  กรรมการที่เป็นผู้บริหาร หมายถึงบุคคลที่เป็นลูกจ้างประจำ ทำหน้าที่บริหารบริษัท
    มีตำแหน่งหน้าที่ชัดเจนในบริษัท

  บริษัท มีกรรมการอิสระทั้งสิ้น 6 ท่าน จากจำนวนกรรมการทั้งสิ้น 13 ท่าน โดย 3
  ท่านทำหน้าที่เป็นกรรมการตรวจสอบด้วย

  8.3 ค่าตอบแทนกรรมการและผู้บริหาร

  8.3.1 ค่าตอบแทนที่เป็นตัวเงิน

  -
  บริษัทได้กำหนดค่าตอบแทนกรรมการไว้อย่างชัดเจนและโปร่งใสและมีคุณสมบัติเหมาะสมกับหน้าที่และความรับผิดชอบที่ได้รับมอบหมาย
  ซึ่งได้ขออนุมัติจากที่ประชุมผู้ถือหุ้นแล้ว

  - บริษัทได้กำหนดค่าตอบแทนผู้บริหารตามหน้าที่ ความรับผิดชอบและผลการดำเนินงาน
  ของผู้บริหารแต่ละท่านอย่างเหมาะสม

  (ก) ค่าตอบแทนกรรมการบริษัทเป็นค่าตอบแทนในรูปของเบี้ยประชุมและบำเหน็จกรรมการ
  สิ้นสุดวันที่ 31 ธันวาคม 2553 และ วันที่ 31 ธันวาคม 2552 มีรายละเอียดดังนี้

[TABLE]

(1) นายจรูญศักดิ์ บัณฑูรจินดา ได้ลาออกจากการดำรงตำแหน่งกรรมการ เมื่อวันที่ 1 ตุลาคม
2552 โดยมีคุณวสันต์ นฤนาทไพศาลเข้ารับตำแหน่งแทนในวันที่ 1 ตุลาคม 2552

(2) นายพยนต์ ศักดิ์เดชยนต์ ครบวาระการเป็นกรรมการในวันที่ 27 เมษายน 2553
และไม่ประสงค์ที่จะต่อวาระ ที่ประชุมใหญ่สามัญผู้ถือหุ้นจึงมีมติแต่งตั้งนางสาวกิตติยา พงศ์ปูชนีย์กุล
เข้าดำรงตำแหน่งเป็นกรรมการแทน

(3) นายวิลาศ ปิลกศิริ ลาออกจากการเป็นกรรมการบริษัทในวันที่ 22 กันยายน 2553
โดยมีนายวิษณุ สุชาติล้ำพงศ์ เข้ารับตำแหน่งแทนตามมติการประชุมคณะกรรมการบริษัทครั้งที่
11/2553 ลงวันที่ 22 กันยายน 2553 แต่อย่างไรก็ตาม
นายวิลาศยังคงดำรงจำแหน่งเลขานุการคณะกรรมการต่อไป

(4) นายพงส์ สารสิน ลาออกจากการเป็นกรรมการบริษัทในวันที่ 12 พฤศจิกายน 2552
โดยมีนายพรวุฒิ สารสิน เข้ารับตำแหน่งแทนตามมติการประชุมคณะกรรมการบริษัทครั้งที่ 13/2552
ลงวันที่ 12 พฤศจิกายน 2552

(5) นายนนทิกร กาญจนะจิตรา
ลาออกจากการเป็นกรรมการและประธานกรรมการตรวจสอบในวันที่ 1 มีนาคม 2553
ที่ประชุมใหญ่สามัญผู้ถือหุ้นได้มีมติแต่งตั้งนายพันธ์พร ทัพพะรังสี เข้ารับตำแหน่งแทน ในวันที่ 27
เมษายน 2553

  (ข) ค่าตอบแทนกรรมการบริหารและผู้บริหาร สำหรับปี 2553 ดังนี้

  ค่าตอบแทนของกรรมการบริหารและผู้บริหาร สำหรับปี 2553 จำนวน 14 ท่าน (ผู้บริหาร
  หมายถึง ประธานเจ้าหน้าที่บริหาร ผู้บริหารสี่รายแรกต่อจากประธานเจ้าหน้าที่บริหารลงมา
  และผู้บริหารรายที่สี่ทุกราย) อยู่ในรูปเงินเดือนและโบนัสเท่านั้น รวมเป็นเงินทั้งสิ้น 79.6
  ล้านบาท

  8.3.2 ค่าตอบแทนอื่นๆ

  บริษัทและพนักงานของบริษัทได้ร่วมเป็นสมาชิก “กองทุนสำรองเลี้ยงชีพ สวัสดิการพัฒนา
  ซึ่งจดทะเบียนแล้ว” โดยที่พนักงานต้องจ่ายเงินสมทบเข้ากองทุนในอัตราร้อยละ 3, 5, 6 หรือ
  8 ของค่าจ้าง และบริษัทจ่ายสมทบในอัตราเดียวกัน
  กองทุนที่จดทะเบียนบริหารโดยผู้จัดการกองทุนรับอนุญาตแห่งหนึ่ง
  โดยปฏิบัติตามข้อกำหนดของพระราชบัญญัติกองทุนสำรองเลี้ยงชีพ พ.ศ.2542
  ซึ่งในเดือนกรกฎาคม 2553 บริษัทได้ดำเนินการปรับโครงสร้างกองทุนสำรองเลี้ยงชีพ เป็น
  Master Pooled Fund ซึ่งเป็นรูปแบบกองทุนร่วมที่มีหลายนโยบายการลงทุน
  และเป็นการให้บริการกองทุนสำรองเลี้ยงชีพ
  ที่เปิดโอกาสให้สมาชิกเลือกรูปแบบการลงทุนได้ตามความต้องการของตนเอง

8.4 การกำกับดูแลกิจการ

  บริษัทตระหนักถึงความสำคัญของการกำกับดูแลกิจการที่ดี
  อันเป็นปัจจัยหลักในการเสริมสร้างให้องค์กรมีระบบที่มีประสิทธิภาพ
  และเป็นพื้นฐานของการเติบโตอย่างยั่งยืน บริษัทจึงได้นำหลักการการกำกับดูแลกิจการที่ดี
  ของตลาดหลักทรัพย์มาใช้เพื่อเป็นแนวทางการดำเนินงาน
  และกำหนดนโยบายเกี่ยวกับการกำกับดูแลกิจการของบริษัทฯ ดังนี้

-   ให้ความสำคัญต่อระบบการควบคุมและการตรวจสอบภายใน
      เพื่อกำกับดูแลฝ่ายบริหารให้ดำเนินการตามนโยบายอย่างมีประสิทธิภาพ
      ภายใต้กรอบและข้อกำหนดของกฎหมายและจริยธรรม

-   ให้ความเป็นธรรมและปฏิบัติต่อผู้ถือหุ้น และผู้มีส่วนได้เสียกับบริษัทอย่างเท่าเทียมกัน

-   คณะกรรมการมีความมุ่งมั่นที่จะบริหารงานด้วยความรอบคอบ ระมัดระวัง
      มีความรับผิดชอบต่อการปฏิบัติหน้าที่ด้วยความสามารถและประสิทธิภาพที่เพียงพอ
      เพื่อก่อให้เกิดประโยชน์สูงสุดต่อผู้ถือหุ้นในระยะยาว
      รวมทั้งดูแลไม่ให้เกิดความขัดแย้งทางผลประโยชน์

-   ดำเนินธุรกิจโดยคำนึงถึงความเสี่ยงอยู่เสมอ
      โดยมีการควบคุมและบริหารความเสี่ยงที่เหมาะสม

-   การดำเนินงานเป็นไปด้วยความโปร่งใส สามารถตรวจสอบได้
      และเปิดเผยข้อมูลอย่างเพียงพอแก่ผู้ที่เกี่ยวข้องทุกฝ่าย

-   คณะกรรมการจะถือปฏิบัติตามจริยธรรมของบริษัท (Code of Conduct)
      ซึ่งได้ประกาศใช้ไปแล้วและดูแลให้พนักงานในองค์กรปฏิบัติตามจริยธรรม (Code of
      Conduct) ดังกล่าวด้วย

  8.4.1 สิทธิของผู้ถือหุ้น

  บริษัทได้จัดให้มีการประชุมสามัญผู้ถือหุ้นประจำปี ภายในไม่เกิน 4 เดือน
  นับแต่วันสิ้นสุดรอบระยะเวลาบัญชี โดยบริษัทจะจัดส่งหนังสือนัดประชุมผู้ถือหุ้น ข้อมูลประกอบ
  และความเห็นของคณะกรรมการและคณะกรรมการตรวจสอบ (ถ้ามี) แก่ผู้ถือหุ้น
  ก่อนวันประชุมไม่น้อยกว่า 14 วัน ทั้งนี้
  เพื่อให้ผู้ถือหุ้นศึกษารายละเอียดของข้อมูลต่างๆก่อนตัดสินใจลงคะแนนในวันประชุม นอกจากนี้
  บริษัทยังได้เผยแพร่ข้อมูลเกี่ยวกับการประชุมล่วงหน้า
  รวมถึงการให้ผู้ถือหุ้นส่งคำถามล่วงหน้าได้ก่อนวันประชุม โดยผ่านทาง Website ของบริษัทด้วย

  บริษัทได้กำหนด วัน เวลา และสถานที่ประชุมที่เหมาะสม
  เพื่อให้ความสะดวกในการเข้าร่วมประชุมของผู้ถือหุ้น และในวันประชุมผู้ถือหุ้น
  ยังได้เปิดให้ผู้ถือหุ้นลงทะเบียนล่วงหน้าก่อนการประชุมอย่างน้อย 1.5 ชั่วโมง
  เพื่อให้มีเวลาเพียงพอสำหรับผู้ถือหุ้นได้ลงทะเบียนอย่างครบถ้วนก่อนเริ่มประชุม
  และบริษัทยังจัดให้มีการลงทะเบียนโดยใช้บาร์โค้ด เพื่อความสะดวกรวดเร็ว
  และแยกลงทะเบียนระหว่างผู้ถือหุ้นรายย่อย / บุคคลทั่วไป และ ผู้ถือหุ้นสถาบัน
  เพื่ออำนวยสะดวกแก่ผู้ถือหุ้นรายย่อย / บุคคลทั่วไปอีกด้วย

  ในการประชุมผู้ถือหุ้น ประธานกรรมการ ประธานคณะกรรมการตรวจสอบ
  และประธานคณะอนุกรรมการต่างๆ ได้เข้าร่วมประชุมทุกท่าน ส่วนกรรมการของบริษัทท่านอื่นๆ
  ได้เข้าร่วมประชุมเป็นส่วนใหญ่ เพื่อเข้าร่วมชี้แจงและตอบข้อซักถามของผู้ถือหุ้น

  นอกจากนี้หากมีวาระพิเศษเป็นกรณีเร่งด่วน บริษัทจะเรียกประชุมวิสามัญผู้ถือหุ้นเป็นกรณีๆ ไป

  8.4.2 การปฏิบัติต่อผู้ถือหุ้นอย่างเท่าเทียมกัน

  ในการประชุมผู้ถือหุ้น เมื่อประธานในที่ประชุมชี้แจงรายละเอียดของวาระต่างๆแล้ว
  ได้เปิดโอกาสให้ผู้ถือหุ้นมีสิทธิเท่าเทียมกันในการตรวจสอบการดำเนินงานของบริษัท สอบถาม
  แสดงความคิดเห็นและเสนอข้อเสนอแนะต่างๆ ก่อนลงคะแนนและนับคะแนน
  โดยผู้ถือหุ้นทุกรายสามารถลงคะแนนได้อย่างเท่าเทียมกัน
  และบริษัทยังได้บันทึกประเด็นซักถามและข้อคิดเห็นที่สำคัญไว้ในรายงานการประชุมด้วย

  การใช้สิทธิออกเสียงของผู้ถือหุ้น บริษัทได้จัดทำแบบสอบถามสำหรับการลงคะแนนในแต่ละวาระ
  เพื่อความโปร่งใสและตรวจสอบได้ในภายหลัง ในกรณีที่ผู้ถือหุ้นไม่สามารถเข้าร่วมประชุมได้
  ผู้ถือหุ้นสามารถมอบฉันทะให้คณะกรรมการอิสระใช้สิทธิลงคะแนนแทนได้
  โดยบริษัทได้เสนอชื่อกรรมการอิสระ 2 ท่าน เป็นผู้รับมอบฉันทะ
  และจัดทำหนังสือมอบฉันทะรูปแบบที่ผู้ถือหุ้นสามารถกำหนดทิศทางการลงคะแนนได้

  นอกจากนี้ บริษัทยังได้มีมาตรการป้องกันการใช้ข้อมูลภายในเป็นลายลักษณ์อักษร
  โดยแสดงไว้ในส่วนของการดูแลการใช้ข้อมูลภายใน
  และยังกำหนดให้ผู้บริหารเปิดเผยส่วนได้เสียของตนและผู้ที่เกี่ยวข้องให้คณะกรรมการบริษัททราบ
  เมื่อจะมีรายการเกี่ยวโยงกับบริษัท แต่ในปัจจุบันบริษัทยังไม่มีกรรมการที่มีส่วนได้เสียกับบริษัท
  ส่วนการรายงานการถือครองหลักทรัพย์
  กรรมการต้องรายงานการถือครองหลักทรัพย์ให้คณะกรรมการทราบทุกครั้งที่มีการเปลี่ยนแปลง
  กล่าวคือ ถ้ากรรมการรายงานการถือครองหลักทรัพย์ต่อตลาดหลักทรัพย์
  ให้รายงานต่อคณะกรรมการในเดือนนั้นๆ ที่มีการประชุมด้วยเสมอ

  8.4.3 บทบาทของผู้มีส่วนได้เสีย

  บริษัทได้ให้ความสำคัญต่อสิทธิของผู้มีส่วนได้เสียทุกกลุ่ม ทั้งภายในและภายนอกองค์กร
  รวมถึงพนักงาน เจ้าหนี้ คู่ค้า ส่วนราชการที่เกี่ยวข้อง และผู้ถือหุ้น
  เพื่อประโยชน์ที่เป็นธรรมแก่ทุกฝ่าย โดยมีรายละเอียดดังนี้

-   พนักงาน

    -   บริษัทปฏิบัติกับพนักงานอย่างเท่าเทียม เป็นธรรมและให้ผลตอบแทนที่เหมาะสม

    -   บริษัทมอบทุนการศึกษาให้แก่พนักงานและจัดให้มีการอบรมพนักงานอย่างต่อเนื่อง โดยในปี
        2553 ได้จัดให้มีการอบรมพนักงาน เช่น อบรม Skype VDO Conference, คุณสมบัติ
        การทำงานและการตรวจสอบผลิตภัณฑ์ไม้, อบรมการใช้งานเอกสารในงานก่อสร้างผ่าน
        PDA, การบริหารจัดการสำหรับผู้จัดการหมู่บ้าน และธุรการ,
        อบรมและแจกคู่มือมาตรฐานงานก่อสร้างแก่ผู้รับเหมา,
        การเยี่ยมชมและสังเกตการณ์เพื่อศึกษาการบริการระดับชั้นนักธุรกิจของ Japan
        Airline, มาตรฐานงานก่อสร้าง งานโครงสร้าง สาธารณูปโภค งานหลังคา
        และงานก่อฉาบ งานตกแต่ง, Bring out the best in You, CRM for Living
        Consultant, Secret Of Selling, ระบบ SAP. (Key User – End User),
        Personality & Posture for Living Consultant, Communication
        Skill, Advance Make Up for Living Consultant, BU.Academy
        Orientation & On – Boarding, Improving Service Quality เป็นต้น

-   คู่ค้า

    -   บริษัทซื้อสินค้าและบริการจากคู่ค้าทั้งในและนอกกลุ่มบริษัทตามเงื่อนไขทางการค้าปกติ

    -   บริษัทได้จัดให้มีระบบการโอนเงินผ่านทาง Electronic
        สำหรับการจ่ายชำระเงินให้แก่คู่ค้าของบริษัท
        เพื่อให้เกิดความสะดวกและรวดเร็วในการชำระเงินแก่คู่ค้า

    -   บริษัทจัดให้มีการสั่งซื้อสินค้าผ่านระบบ SAP เพื่อทำให้การจัดซื้อถูกต้อง รวดเร็ว
        ประหยัดเวลาและลดค่าใช้จ่ายของบริษัทและคู่ค้า

    -   บริษัทร่วมมือกับพันธมิตรทางธุรกิจ เช่น บริษัทเฟอร์นิเจอร์
        เพื่อผลิตเฟอร์นิเจอร์สำหรับคอนโดมิเนียม Life โดยเฉพาะ หรือ
        การร่วมมือกับธนาคารต่างๆ เพื่อปล่อยสินเชื่อให้แก่ลูกค้าของบริษัทในอัตราดอกเบี้ยพิเศษ
        และอำนวยความสะดวกในเรื่องการปล่อยสินเชื่อให้แก่ลูกค้า เป็นต้น

-   ลูกค้า

    -   บริษัทเอาใจใส่และรับผิดชอบต่อลูกค้า โดยผลิตสินค้าที่มีคุณภาพและได้มาตรฐาน
        และจัดให้มีผู้รับผิดชอบในการรับข้อร้องเรียนของลูกค้า เพื่อนำมาแก้ไขปรับปรุง

    -   บริษัทจัดตั้งฝ่าย After sale service และนำระบบ CRM มาใช้
        เพื่อดูแลลูกค้าหลังจากส่งมอบบ้านแล้ว ทั้งนี้ฝ่าย After sale service
        จะขึ้นตรงกับส่วนกลางและรายงานผลต่อฝ่ายบริหารโดยตรง

    -   บริษัทจัดให้มีการตรวจสอบบ้านทุกหลัง ( 100% QC)
        ก่อนนัดหมายลูกค้ามาตรวจสอบบ้านเพื่อโอนกรรมสิทธิ์

    -   บริษัทส่งข่าวสารต่างๆของบริษัทให้แก่ลูกค้าผ่านทาง website ของบริษัท และนิตยสาร
        In City ทุกไตรมาส

-   เจ้าหนี้

    -   บริษัทได้ปฏิบัติตามเงื่อนไขการกู้ยืมเงินตามข้อตกลง

    -   บริษัทมีการจัดกิจกรรมเพื่อสร้างความสัมพันธ์อันดีแก่ผู้ถือหุ้นกู้

    -   บริษัทส่งข่าวสารต่างๆของบริษัทให้แก่ผู้ถือหุ้นกู้ผ่านทาง website ของบริษัท
        และนิตยสาร In City ทุกไตรมาส

-   คู่แข่ง : บริษัทประพฤติตามกรอบกติกาการแข่งขันที่ดี
    และหลีกเลี่ยงวิธีการไม่สุจริตเพื่อทำลายคู่แข่ง

-   ผู้ถือหุ้น

    -   บริษัทส่งข่าวสารต่างๆของบริษัท
        รวมทั้งรายงานการวิเคราะห์ทางการเงินให้แก่ผู้ถือหุ้นผ่านทาง website ของบริษัท
        และนิตยสาร In City ทุกไตรมาส

    -   ผู้บริหารของบริษัทได้พบและให้ข้อมูลแก่นักลงทุนอย่างสม่ำเสมอ
        ไม่ว่าจะเป็นการให้ข้อมูลและพาเยี่ยมชมโครงการต่างๆของบริษัท
        การประชุมผ่านทางโทรศัพท์ และการเดินทางไป Roadshow ต่างประเทศ
        อย่างน้อยปีละ 1 ครั้ง

    -   บริษัทมีการจัดกิจกรรมเพื่อสร้างความสัมพันธ์อันดีแก่ผู้ถือหุ้น

-   ชุมชน

    -   บริษัทมีความรับผิดชอบต่อสภาพแวดล้อมของชุมชนและสังคมอย่างต่อเนื่อง สำหรับปี 2553
        บริษัทและพนักงานร่วมกันมอบเงินช่วยเหลือผู้ประสบภัยพิบัติ ณ ประเทศเฮติ
        ผ่านทางสภากาชาดโลก

    -   บริษัทมอบเงินสร้างห้องซาวด์แลป มูลค่า 150,000 บาท
        เพื่อใช้ในการพัฒนาความรู้แก่นักเรียนที่มีปัญหาด้านสายตา ณ โรงเรียนสอนคนตาบอด
        พระมหาไถ่ พัทยา ในพระบรมราชูปถัมภ์ สมเด็จพระเทพรัตนราชสุดา
        สยามบรมราชกุมารี

    -   บริษัทบริษัทมอบน้ำดื่มบริสุทธิ์เพื่อช่วยเหลือผู้ที่ได้รับความเดือดร้อนจากเหตุการณ์น้ำท่วมหนักในหลายจังหวัดของประเทศผ่านทางสถานีโทรทัศน์ไทยทีวีสีช่อง
        3 ร่วมกับกองทัพบก กองทัพเรือ และกองทัพอากาศ

    -   บริษัทจัดค่ายอาสาพัฒนาร่วมกับนักศึกษาจากมหาวิทยาลัยเทคโนโลยีพระจอมเกล้าธนบุรี
        ทำกิจกรรมเพื่อสังคม ด้วยการนำอุปกรณ์กีฬา เครื่องเขียน คูลเลอร์น้ำ คอมพิวเตอร์
        และหนังสือที่เป็นประโยชน์อีกจำนวนมาก ไปมอบให้กับนักเรียนโรงเรียนนกกระจาบ
        จังหวัดพระนครศรีอยุธยา นอกจากนี้ยังช่วยบูรณะ ซ่อมแซมห้องเรียน
        ซึ่งได้รับความเสียหายจากเหตุอุทกภัยที่ผ่านมา
        และได้มอบเงินสนับสนุนให้กับโรงเรียนนกกระจาบเพิ่มเติมจำนวน 15,000 บาท
        และโรงเรียนวัดกอไผ่ จำนวน 10,000 บาท

    -   บริษัทได้รับนักศึกษาจากมหาวิทยาลัยต่างๆมาฝึกงานเพื่อเปิดโอกาสให้นักศึกษาได้เรียนรู้ประสบการณ์จากการทำงานจริง

  นอกจากนี้ บริษัทได้กำหนดให้มีช่องทางสำหรับแจ้งเบาะแสการกระทำผิดให้คณะกรรมการทราบ
  ผ่านทาง website ของบริษัท หรือสามารถแจ้งเบาะแสการกระทำผิดได้ที่คุณโกศล สุริยาพร
  s_kosol@hotmail.com
  ซึ่งดำรงตำแหน่งกรรมการอิสระและกรรมการตรวจสอบของบริษัทได้โดยตรง

  8.4.4 การเปิดเผยข้อมูลและความโปร่งใส

  นอกจากการเปิดเผยข้อมูลตามเกณฑ์ที่ตลาดหลักทรัพย์แห่งประเทศไทยกำหนดแล้ว
  บริษัทยังให้ความสำคัญต่อการเปิดเผยข้อมูลที่มีความถูกต้อง ครบถ้วน โปร่งใส และทันเวลา
  แก่ผู้ลงทุนและบุคคลที่เกี่ยวข้องอย่างเท่าเทียมกันด้วย โดยข้อมูลต่างๆ
  ได้ถูกเปิดเผยทั้งภาษาไทยและภาษาอังกฤษผ่านทาง website ของบริษัท นอกจากนี้
  บริษัทยังได้จัดตั้งหน่วยงานนักลงทุนสัมพันธ์ (Investor Relations)
  เพื่อให้บริการข้อมูลต่างๆของบริษัท
  และเปิดโอกาสให้ผู้ลงทุนได้ติดตามข้อมูลของบริษัทหรือติดต่อกับบริษัทได้ได้ผ่านทางเว็บไซต์ภายใต้ชื่อ
  www.ap-thai.com หรือติดต่อคุณภูมิพัฒน์ สินาเจริญ
  ผู้ช่วยกรรมการผู้อำนวยการสายงานบัญชีและการเงิน โทรศัพท์: (66) 2261 2518-22 อีเมล:
  investor@ap-thai.com

  8.4.5 ความรับผิดชอบของคณะกรรมการ

1.  โครงสร้างคณะกรรมการ

  คณะกรรมการบริษัท ประกอบด้วยกรรมการที่มีคุณสมบัติหลากหลาย ทั้งในด้านทักษะ ประสบการณ์
  ความสามารถเฉพาะด้านที่เป็นประโยชน์ต่อบริษัท โดยคณะกรรมการบริษัท ประกอบด้วย
  กรรมการทั้งสิ้น 13 ท่าน ซึ่งมาจากผู้บริหารของบริษัท 6 ท่าน (นายอนุพงษ์
  อัศวโภคิน,นายพิเชษฐ วิภวศุภกร , นายวสันต์ นฤนาทไพศาล, นายศิริพงษ์ สมบัติศิริ,
  นางสาวกิตติยา พงศ์ปูชนีย์กุล และนายวิษณุ สุชาติล้ำพงศ์) และมาจากบริษัทที่เกี่ยวข้อง 1 ท่าน
  (นายชัยรัตน์ ธรรมพีร) ส่วนกรรมการที่เหลืออีก 6 ท่านหรือมากกว่า 1 ใน 3
  ของคณะกรรมการทั้งคณะ เป็นกรรมการอิสระ ซึ่งในจำนวนนี้ทำหน้าที่คณะกรรมการตรวจสอบรวม
  3 ท่าน โดยคณะกรรมการดังกล่าวสามารถตรวจสอบการดำเนินงานของบริษัท
  และถ่วงดุลอำนาจของกรรมการท่านอื่นๆได้
  สามารถคัดค้านหรือยับยั้งเรื่องต่างๆในที่ประชุมได้อย่างเป็นอิสระ
  อันจะทำให้การตัดสินใจต่างๆในที่ประชุมเป็นไปอย่างมีประสิทธิภาพ

  นอกจากนี้
  ประธานกรรมการของบริษัทมาจากกรรมการอิสระและไม่ดำรงตำแหน่งประธานในคณะกรรมการชุดย่อย
  ส่วนประธานเจ้าหน้าที่บริหารและกรรมการผู้อำนวยการของบริษัทถือหุ้นของบริษัทร้อยละ 23.63
  และ 10.30 ของหุ้นทั้งหมด ตามลำดับ ดังนั้น
  ประธานเจ้าหน้าที่บริหารและกรรมการผู้อำนวยการต่างเป็นผู้ถือหุ้นของบริษัท
  ซึ่งทำหน้าที่เป็นตัวแทนของผู้ถือหุ้นทั้งหมดในการบริหารจัดการบริษัท
  โดยคำนึงถึงประโยชน์สูงสุดของผู้ถือหุ้นเป็นหลัก อย่างไรก็ตาม ประธานกรรมการ
  ประธานเจ้าหน้าที่บริหารและกรรมการผู้อำนวยการไม่เป็นบุคคลคนเดียวกัน ทั้งนี้
  เพื่อให้เกิดการแบ่งแยกหน้าที่อย่างชัดเจนและเกิดความสมดุลในการบริหารงาน

  วาระการดำรงตำแหน่งของกรรมการ กรรมการสามารถดำรงตำแหน่งได้คราวละ 3 ปี
  และเมื่อครบกำหนดออกตามวาระ
  คณะกรรมการสรรหาและกำหนดค่าตอบแทนจะพิจารณาผู้มีคุณสมบัติเหมาะสมที่จะเข้ามาเป็นกรรมการแทน
  โดยจะพิจารณาจากผู้ที่มีความรู้ ความสามารถและประสบการณ์เหมาะสมกับบริษัท
  ซึ่งกรรมการที่พ้นจากตำแหน่งตามวาระดังกล่าวอาจได้รับการพิจารณาเลือกให้กลับมาเป็นกรรมการบริษัทต่อไปอีกได้

  คณะกรรมการได้กำหนดนโยบายการเป็นกรรมการ โดยกรรมการที่เป็นฝ่ายบริหารของบริษัท
  และ/หรือ กรรมการผู้อำนวยการ และ/หรือ ประธานเจ้าหน้าที่บริหาร
  สามารถเข้ารับตำแหน่งกรรมการในบริษัทอื่นได้ไม่เกิน 5 กลุ่มบริษัท
  ทั้งนี้การดำเนินธุรกิจของบริษัทดังกล่าวต้องไม่มีความขัดแย้งทางผลประโยชน์กับธุรกิจของบริษัท
  (คำจำกัดความของ “ กลุ่มบริษัท ” คือ
  กลุ่มของบริษัทที่ถือหุ้นโดยกลุ่มผู้ถือหุ้นเดียวกันทั้งทางตรงและทางอ้อมเกินกว่าร้อยละ 50 )
  สำหรับกรรมการที่มิใช่ฝ่ายบริหาร
  ให้เป็นดุลยพินิจของแต่ละท่านในการเข้าเป็นกรรมการในบริษัทอื่น

  นอกจากนี้คณะกรรมการยังได้มีมติแต่งตั้งเลขานุการบริษัท
  เพื่อทำหน้าที่ให้คำแนะนำด้านกฏหมายและกฏเกณฑ์ต่างๆที่กรรมการจะต้องทราบ
  และประสานงานให้มีการปฏิบัติตามมติกรรมการ รวมถึงทำหน้าที่ดูแลความถูกต้อง จัดทำ
  และเก็บรักษาเอกสารที่เกี่ยวข้อง เช่น เอกสารเกี่ยวกับการประชุมคณะกรรมการ
  การประชุมผู้ถือหุ้น และรายงานประจำปี เป็นต้น

2.  คณะกรรมการชุดย่อย

  บริษัทได้แต่งตั้งคณะกรรมการชุดย่อย เพื่อช่วยคณะกรรมการในการพิจารณางานต่างๆ ดังนี้

1.  คณะกรรมการตรวจสอบ

  บริษัทได้แต่งตั้งคณะกรรมการตรวจสอบ
  ทำหน้าที่พิจารณาให้ความเห็นสำหรับการประชุมวาระพิเศษต่างๆ
  ก่อนจะนำเสนอวาระดังกล่าวนั้นให้คณะกรรมการบริษัทพิจารณาอนุมัติต่อไป
  ทั้งนี้ขอบเขตและอำนาจหน้าที่ ได้แสดงไว้ในส่วนการจัดการบริษัท

2.  คณะกรรมการสรรหาและกำหนดค่าตอบแทน

  บริษัทได้แต่งตั้งคณะกรรมการสรรหาและกำหนดค่าตอบแทนของคณะกรรมการและผู้บริหารของบริษัท
  เพื่อทำหน้าที่สรรหาผู้ทรงคุณวุฒิมาเข้าร่วมเป็นคณะกรรมการของบริษัท
  ในกรณีที่ตำแหน่งกรรมการว่างลง
  และยังทำหน้าที่กำหนดค่าตอบแทนของกรรมการและผู้บริหารอีกด้วย

3.  คณะกรรมการติดตามผลการปฏิบัติตามนโยบายกำกับดูแลกิจการ

  บริษัทยังได้แต่งตั้งคณะกรรมการติดตามผลการปฏิบัติตามนโยบายกำกับดูแลกิจการ
  เพื่อทำหน้าที่ติดตามผลการปฏิบัติตามนโยบายกำกับดูแลธุรกิจ
  รวมทั้งกำหนดแผนปฏิบัติและปรับปรุงนโยบายให้เหมาะสมอย่างสม่ำเสมอ
  โดยคณะกรรมการดังกล่าวจะรายงานต่อคณะกรรมการบริษัทโดยตรง

1.  บทบาท หน้าที่ และความรับผิดชอบของคณะกรรมการ

  คณะกรรมการบริษัทมีบทบาทในการกำหนดวิสัยทัศน์ กลยุทธ์และแผนงานของบริษัท
  ตลอดจนนโยบายในการดำเนินงานต่างๆ เพื่อให้เกิดความชัดเจนในการบริหารจัดการ
  อันจะนำมาซึ่งประโยชน์สูงสุดต่อผู้ถือหุ้นโดยรวม
  คณะกรรมการยังได้จัดให้มีระบบการติดตามและประเมินผลการปฏิบัติงาน
  ของทั้งฝ่ายบริหารและพนักงาน โดยนำดัชนีชี้วัดผลการปฏิบัติงานมาใช้
  และเพื่อให้เกิดการแบ่งแยกหน้าที่อย่างชัดเจนและเกิดความสมดุลในการบริหารงาน
  ประธานคณะกรรมการของบริษัท ซึ่งมาจากกรรมการอิสระ
  และประธานเจ้าหน้าที่บริหารจึงไม่เป็นบุคคลคนเดียวกัน

  นอกจากการกำหนดกลยุทธ์ต่างๆ และพิจารณานโยบายและทิศทางการดำเนินธุรกิจแล้ว
  คณะกรรมการยังได้ดูแลให้มีระบบการควบคุมภายในและบริหารความเสี่ยงที่เพียงพอ
  โดยได้ดำเนินการคัดเลือกและแต่งตั้ง บริษัท พีแอนด์แอล อินเทอร์นอล ออดิท จำกัด
  ซึ่งบริษัทไม่ได้ถือหุ้นและมีส่วนเกี่ยวข้องใดๆ เป็นผู้ตรวจสอบภายใน ( Internal Audit )
  ของบริษัท เพื่อทำหน้าที่ตรวจสอบและประเมินผลระบบการควบคุมภายในของบริษัท
  ว่ามีความเพียงพอและเหมาะสมเพียงใด
  ตลอดจนให้คำปรึกษาในการแก้ไขจุดบกพร่องของระบบการควบคุมภายในของบริษัท
  เพื่อให้การดำเนินงานของบริษัทเป็นไปอย่างมีประสิทธิภาพและประสิทธิผล
  โดยบริษัทดังกล่าวจะตรวจสอบและประเมินผลการควบคุมภายในไตรมาสละ 1 ครั้ง
  และจัดทำรายงานการประเมินระบบการควบคุมภายในและข้อบกพร่องต่างๆ
  เสนอต่อคณะกรรมการตรวจสอบโดยตรง

  คณะกรรมการได้ให้ความสำคัญกับความขัดแย้งทางผลประโยชน์ที่อาจเกิดขึ้น
  โดยกำหนดให้การทำรายการที่อาจมีความขัดแย้งทางผลประโยชน์ต้องผ่านการพิจารณาจากคณะกรรมการตรวจสอบของบริษัท
  ซึ่งจะพิจารณาความสมเหตุสมผลของการทำรายการดังกล่าว
  โดยยึดตามหลักเกณฑ์ของตลาดหลักทรัพย์แห่งประเทศไทย
  ทั้งนี้รายละเอียดรายการระหว่างกันปรากฏอยู่ในหมายเหตุประกอบงบการเงิน

  นอกจากนี้ บริษัทยังยึดมั่นในการดำเนินธุรกิจด้วยความซื่อสัตย์ เที่ยงธรรมและโปร่งใส
  คณะกรรมการจึงได้จัดให้มีแนวทางการปฏิบัติเกี่ยวกับจริยธรรมธุรกิจ (Code of Conduct)
  เพื่อให้คณะกรรมการ ผู้บริหาร และพนักงานของบริษัท ใช้เป็นแนวทางในการปฏิบัติ พร้อมกันนี้
  บริษัทยังมีการติดตามการปฏิบัติตามแนวทางดังกล่าวอย่างสม่ำเสมอ
  และคณะกรรมการยังได้มอบหมายให้คณะกรรมการติดตามผลการปฏิบัติตามนโยบายการกำกับดูแลกิจการ
  ทบทวนนโยบายการกำกับดูแลกิจการ
  รวมถึงการปฏิบัติตามนโยบายอย่างสม่ำเสมอและเสนอต่อที่ประชุมคณะกรรมการอย่างน้อยปีละ 1
  ครั้ง เพื่อให้คณะกรรมการให้ความเห็นชอบต่อนโยบายการกำกับดูแลกิจการฉบับใหม่ที่มีการแก้ไข
  ก่อนนำมาปรับใช้และแจ้งให้พนักงานทราบต่อไป

2.  การประชุมคณะกรรมการ

  คณะกรรมการมีกำหนดประชุมโดยปกติเป็นประจำทุกเดือน
  และมีการประชุมพิเศษเพิ่มตามความจำเป็น โดยมีการกำหนดวาระชัดเจน ล่วงหน้า
  และมีวาระพิจารณาติดตามผลการดำเนินงานเป็นประจำ มีการส่งหนังสือเชิญประชุม
  วาระการประชุม รายงานผลการประชุมครั้งก่อน
  พร้อมทั้งเอกสารที่เกี่ยวข้องให้กับคณะกรรมการล่วงหน้าไม่น้อยกว่า 7 วัน
  เพื่อให้กรรมการมีเวลาได้ศึกษาข้อมูลก่อนการประชุม
  ในการประชุมแต่ละครั้งประธานกรรมการได้จัดสรรเวลาอย่างเพียงพอสำหรับอภิปรายแต่ละวาระ
  และมีผู้บริหารที่เกี่ยวข้องเข้าร่วมประชุม
  เพื่อชี้แจงข้อมูลต่อคณะกรรมการบริษัทในกรณีที่คณะกรรมการต้องการทราบรายละเอียดเพิ่มเติม
  และในการประชุมทุกครั้งมีการบันทึกการประชุมเป็นลายลักษณ์อักษร
  และได้ให้คณะกรรมการรับรองรายงานการประชุมดังกล่าวทุกครั้งในการประชุมครั้งถัดไป

  นอกจากนี้ หากกรรมการอิสระเห็นควรว่า
  ควรมีการประชุมคณะกรรมการอิสระเป็นการพิเศษเพื่อพิจารณาเรื่องสำคัญ
  กรรมการอิสระสามารถเรียกประชุมได้ โดยฝ่ายบริหารจะดำเนินการจัดประชุมดังกล่าวโดยเร็ว

3.  การประเมินตนเองของคณะกรรมการ

  คณะกรรมการบริษัท ได้จัดให้มีการประเมินผลงานตนเองเป็นประจำทุกปี
  โดยใช้แบบประเมินผลการปฏิบัติงานตนเองของคณะกรรมการบริษัท
  ซึ่งแบบประเมินดังกล่าวเป็นแบบประเมินที่จัดทำโดยตลาดหลักทรัพย์แห่งประเทศไทย
  โดยบริษัทได้มีการแก้ไขปรับปรุงให้เหมาะสมกับการประเมินผลกรรมการของบริษัท

  การประเมินผลดังกล่าวเป็นการช่วยให้กรรมการแต่ละท่านและคณะกรรมการได้พิจารณาทบทวนปัญหาและอุปสรรคต่างๆในระหว่างปีที่ผ่านมา
  และยังเป็นเครื่องมือในการช่วยตรวจสอบและวิเคราะห์ให้เห็นว่าการทำงานของคณะกรรมการมีประสิทธิภาพ
  และปฏิบัติครบถ้วนตามหน้าที่ของกรรมการด้วยหรือไม่

  บริษัทยังได้จัดให้มีการประเมินผลงานประธานเจ้าหน้าที่บริหาร
  และกรรมการผู้อำนวยการของบริษัท โดยให้คณะกรรมการของบริษัท
  (ไม่มีประธานเจ้าหน้าที่บริหาร / กรรมการผู้อำนวยการร่วมอยู่ด้วย ) เป็นผู้ประเมิน
  เพื่อเป็นเครื่องมือในการวิเคราะห์ และสะท้อนให้ประธานเจ้าหน้าที่บริหาร /
  กรรมการผู้อำนวยการ ได้เห็นถึงข้อบกพร่องและสิ่งที่ควรปรับปรุงในการทำงานของตน
  ซึ่งผลการประเมินดังกล่าว
  จะถูกนำไปใช้โดยคณะกรรมการสรรหาและกำหนดค่าตอบแทนในการพิจารณากำหนดค่าตอบแทนประจำปีด้วย

4.  ค่าตอบแทนกรรมการ

  คณะกรรมการบริษัท ได้แต่งตั้งคณะกรรมการสรรหาและกำหนดค่าตอบแทน
  เพื่อทำหน้าที่พิจารณาค่าตอบแทนของกรรมการและผู้บริหารของบริษัท
  ก่อนจะนำเสนอต่อคณะกรรมการบริษัทเพื่อตัดสินใจ
  โดยจะเปรียบเทียบค่าตอบแทนของกรรมการและผู้บริหารของบริษัทกับมาตรฐานการจ่ายค่าตอบแทนของบริษัทอื่นๆในธุรกิจเดียวกัน
  ทั้งนี้
  ค่าตอบแทนของกรรมการที่เป็นผู้บริหารและผู้บริหารของบริษัทอยู่ในรูปของเงินเดือนและโบนัส
  ขึ้นอยู่กับผลการดำเนินงานของบริษัทและของผู้บริหารแต่ละท่าน
  ส่วนค่าตอบแทนของกรรมการที่ไม่ได้เป็นผู้บริหารจะอยู่ในรูปผลตอบแทนรายเดือนและบำเหน็จเท่านั้น
  โดยการกำหนดผลตอบแทนของกรรมการดังกล่าวต้องผ่านการอนุมัติจากที่ประชุมผู้ถือหุ้น

5.  การพัฒนากรรมการและผู้บริหาร

  เพื่อให้คณะกรรมการรู้จักธุรกิจของบริษัทดียิ่งขึ้น
  บริษัทได้จัดให้มีการเยี่ยมชมโครงการต่างๆของบริษัท ปีละ 1 ครั้ง
  และบริษัทยังได้ส่งเสริมการฝึกอบรมกรรมการและผู้บริหาร
  โดยกรรมการทุกท่านได้เข้าอบรมตามหลักสูตรของสมาคมส่งเสริมสถาบันกรรมการบริษัทไทย เช่น
  หลักสูตร Director Accreditation , หลักสูตร Finance for Non-Finance
  Director และหลักสูตร Audit Committee เป็นต้น ส่วนการฝึกอบรมผู้บริหาร
  บริษัทได้จัดให้มีการอบรมผู้บริหารอย่างสม่ำเสมอทุกปี
  โดยเชิญวิทยากรภายนอกมาให้ความรู้แก่ผู้บริหาร ในหลักสูตรต่างๆ เช่น หลักสูตร Managing
  and Developing Talent Pipeline , SAP : Report Analaysis และ Strategic
  Planning to 2011 เป็นต้น

8.5 การดูแลเรื่องการใช้ข้อมูลภายใน

  บริษัทมีนโยบายและวิธีการดูแลผู้บริหารในการนำข้อมูลภายในของบริษัทไปใช้เพื่อประโยชน์ส่วนตนดังนี้

-   ให้ความรู้แก่ผู้บริหารในฝ่ายต่างๆ
    เกี่ยวกับหน้าที่ที่ผู้บริหารต้องรายงานการถือหลักทรัพย์ของบริษัท
    และบทกำหนดโทษตามพระราชบัญญัติหลักทรัพย์และตลาดหลักทรัพย์ พ.ศ. 2535
    และตามข้อกำหนดของตลาดหลักทรัพย์แห่งประเทศไทย

-   บริษัทกำหนดให้ผู้บริหารรายงานการเปลี่ยนแปลงการถือหลักทรัพย์ต่อสำนักงานกำกับหลักทรัพย์และตลาดหลักทรัพย์
    ตามมาตรา 59 แห่งพระราชบัญญัติหลักทรัพย์และตลาดหลักทรัพย์ พ.ศ. 2535
    และจัดส่งสำเนารายงานนี้ให้แก่บริษัทในวันเดียวกับวันที่ส่งรายงานต่อสำนักงานคณะกรรมการกำกับหลักทรัพย์และตลาดหลักทรัพย์

-   คณะกรรมการได้มีมติอนุมัติข้อกำหนด หลักเกณฑ์และบทลงโทษ
    ในเรื่องการควบคุมและการใช้ข้อมูลภายในของบริษัทอย่างรัดกุม
    โดยเห็นสมควรที่จะกำหนดนโยบายและวิธีการดูแลกรรมการ ผู้บริหาร
    และพนักงานในการนำข้อมูลภายในของบริษัท
    โดยเฉพาะข้อมูลแสดงฐานะการเงินของบริษัทที่จะต้องผ่านการตรวจสอบจากผู้สอบบัญชีรับอนุญาต
    และผ่านการอนุมัติจากที่ประชุมคณะกรรมการตรวจสอบ
    ก่อนนำเสนอต่อคณะกรรมการและตลาดหลักทรัพย์ฯ หรือเผยแพร่ต่อสาธารณชน
    ไปใช้เพื่อประโยชน์ส่วนตัว ดังนี้

1)  ห้ามมิให้กรรมการ ผู้บริหาร พนักงานรวมถึงคู่สมรส และบุตรที่ยังไม่บรรลุนิติภาวะ
    ใช้ข้อมูลภายในเพื่อทำการซื้อ ขาย โอน หรือรับโอนหลักทรัพย์ของบริษัท
    ก่อนที่ข้อมูลนั้นจะถูกเผยแพร่ต่อสาธารณชน (ตั้งแต่วันที่ 15 เมษายน
    จนถึงวันรายงานงบไตรมาส 1 / ตั้งแต่วันที่ 15 กรกฎาคม จนถึงวันรายงานงบไตรมาส 2 /
    ตั้งแต่วันที่ 15 ตุลาคม จนถึงวันรายงานงบไตรมาส 3 / และตั้งแต่วันที่ 1 กุมภาพันธ์
    จนถึงวันรายงานงบงวดประจำปี) นอกจากนี้ ภายหลังจากที่ข้อมูลได้ถูกเผยแพร่แล้ว
    บุคคลข้างต้นควรละเว้นการซื้อหรือขายหลักทรัพย์ของบริษัทจนกระทั่งประชาชนที่ได้รับข้อมูลดังกล่าวได้มีเวลาประเมินข้อมูลที่ได้รับในระยะเวลาพอสมควรแล้ว
    (15 วัน นับตั้งแต่วันที่เผยแพร่)

2)  ให้ความรู้แก่ กรรมการ ผู้บริหาร
    รวมทั้งพนักงานที่มีหน้าที่ที่จะต้องรายงานการถือครองหลักทรัพย์ของตน คู่สมรส
    และบุตรที่ยังไม่บรรลุนิติภาวะที่เข้าข่าย มีการซื้อ ขาย โอน หรือรับโอนหลักทรัพย์ของบริษัท
    ตามที่กำหนดไว้ในประกาศสำนักงานคณะกรรมการ กลต. ที่ สจ. 14/2540
    เรื่องการจัดทำและเปิดเผยรายงานการถือหลักทรัพย์
    และบทกำหนดโทษตามพระราชบัญญัติหลักทรัพย์และตลาดหลักทรัพย์ พ.ศ. 2535

  หากพนักงานกระทำการฝ่าฝืนระเบียบปฏิบัติงานดังกล่าวข้างต้น
  บริษัทจะดำเนินการทางวินัยเพื่อพิจารณาลงโทษตามสมควรแก่กรณีดังนี้

  - เป็นการกระทำผิดครั้งแรก ตักเตือนเป็นหนังสือ

  - เป็นการกระทำผิดครั้งที่สอง ตัดค่าจ้าง / พักงาน

  - เป็นการกระทำผิดครั้งที่สาม เลิกจ้างโดยไม่ได้จ่ายค่าชดเชย

8.6 บุคลากร

  บริษัทมีนโยบายในการพัฒนาศักยภาพของบุคลากร
  โดยบริษัทได้จัดให้มีการอบรมอย่างสม่ำเสมอและต่อเนื่อง
  ทั้งนี้เพื่อสร้างความรู้ความเข้าใจถึงนโยบายของบริษัทฯ
  และเพื่อพัฒนาความรู้ความสามารถให้แก่พนักงาน
  โดยหลักสูตรที่อบรมมีทั้งจากผู้ทรงคุณวุฒิภายในและภายนอกบริษัท เช่น อบรม Skype VDO
  Conference, คุณสมบัติ,การทำงานและการตรวจสอบ ผลิตภัณฑ์ไม้,
  อบรมการใช้งานเอกสารในงานก่อสร้าง ผ่าน PDA, การบริหารจัดการสำหรับผู้จัดการหมู่บ้าน
  และธุรการ, อบรมและแจกคู่มือมาตรฐานงานก่อสร้างแก่ผู้รับเหมา,
  การเยี่ยมชมและสังเกตการณ์เพื่อศึกษาการบริการระดับชั้นนักธุรกิจของ Japan Airline,
  มาตรฐานงานก่อสร้าง งานโครงสร้าง สาธารณูปโภค งานหลังคา งานก่อฉาบ และงานตกแต่ง,
  Bring out the best in You, CRM for Living Consultant, Secret Of
  Selling, ระบบ SAP. (Key User – End User), Personality & Posture for
  Living Consultant, Communication Skill, Advance Make Up for Living
  Consultant, BU.Academy Orientation & On – Boarding, Improving Service
  Quality, Managing and Developing Talent Pipeline, SAP : Report
  Analaysis และ Strategic Planning to 2011 เป็นต้น
  หลักสูตรอบรมดังกล่าวเป็นหลักสูตรที่บริษัทเล็งเห็นว่าเป็นประโยชน์ต่อพนักงานและผู้บริหารของบริษัทฯ
  ซึ่งเป็นแนวทางที่ช่วยเสริมสร้างและเพิ่มศักยภาพให้กับบุคลากรของบริษัทฯ
  นอกจากนี้บริษัทยังได้พิจารณารับบุคลากรเพิ่มเติม
  เพื่อรองรับกับปริมาณงานที่เพิ่มมากขึ้นและเพื่อให้การดำเนินงานเป็นไปอย่างมีประสิทธิภาพ

  นอกจากนี้ เพื่อเป็นสวัสดิการแก่พนักงาน บริษัทและพนักงานของบริษัทได้ร่วมเป็นสมาชิก
  “กองทุนสำรองเลี้ยงชีพ สวัสดิการพัฒนา ซึ่งจดทะเบียนแล้ว”
  ในรูปของกองทุนเฉพาะส่วนของบริษัท
  โดยปฏิบัติตามข้อกำหนดของพระราชบัญญัติกองทุนสำรองเลี้ยงชีพ พ.ศ. 2542
  ซึ่งตามระเบียบของกองทุนฯพนักงานต้องจ่ายเงินสะสมเข้ากองทุนในอัตราร้อยละ 3, 5, 6 หรือ
  8 ของค่าจ้าง และบริษัทจ่ายสมทบในอัตราเดียวกับอัตราเงินสะสมของสมาชิก
  โดยมีเงื่อนไขตามอายุงาน และผลประโยชน์จะจ่ายแก่สมาชิกตามเงื่อนไข เมื่อสมาชิกนั้นๆ
  ครบเกษียณ ตาย หรือลาออกจากการเป็นสมาชิก ซึ่งในเดือนกรกฎาคม 2553
  บริษัทได้ดำเนินการปรับโครงสร้างกองทุนสำรองเลี้ยงชีพ เป็น Master Pooled Fund
  ซึ่งเป็นรูปแบบกองทุนร่วมที่มีหลายนโยบายการลงทุน และเป็นการให้บริการกองทุนสำรองเลี้ยงชีพ
  ที่เปิดโอกาสให้สมาชิกเลือกรูปแบบการลงทุนได้ตามความต้องการของตนเอง
  โดยทางบริษัทได้เพิ่มทางเลือกสำหรับพนักงาน ในการเลือกนโยบายการลงทุน ซึ่งจากเดิมมีเพียง
  1 นโยบาย เป็น 3 นโยบาย
  โดยแสดงจุดประสงค์การลงทุนและความเสี่ยงของการลงทุนแต่ละรูปแบบให้พนักงานทราบโดยทั่วถึงกัน
   

  ณ วันที่ 31 ธันวาคม 2553 บริษัทฯ และบริษัทย่อยมีจำนวนพนักงานทั้งสิ้น 852 คน
  โดยผลตอบแทนที่เป็นตัวเงินได้แก่ เงินเดือน โบนัส และเงินสมทบกองทุนสำรองเลี้ยงชีพ เป็นต้น
  ที่จ่ายให้กับพนักงาน ทั้งนี้ไม่รวมผลตอบแทนของผู้บริหาร มีจำนวนทั้งสิ้น 352.52 ล้านบาท